《籍田明道二年四曲 其三 十二时》
宋代·佚名

君天下，万国来王。玉帛凑梯航。五风十雨，品物蕃昌。

栖垄有馀粮。躬千亩、天步龙翔。化重光。举祖彝章。

验晨正农祥。东郊如砥，黛耜御游场。荐芬芳。稼穑伫丰穰。

成耨礼，三事并卿尹，执耒有经常。此仪旷绝，行自吾皇。

玉振复金相。睹九色、流衍仓箱。洽欢康。虫鱼皆茂育，戈祋永韬藏。

两闱至圣，辅以股肱良。祚延长。寿岳保无疆。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。